Hadsund-virksomheden Rikki Tikki satser i år for første gang på at sende de velkendte julenisser ud over Danmarks grænser.

Virksomheden blev etableret i år 2000 og har de seneste tre år fordoblet deres eksportomsætning på nogle af de andre figurer virksomheden producerer: Elephant Parade og Medusa Copenhagen. Det har givet dem et netværk i udlandet, som de kan bruge i deres bestræbelser på at få gjort nisserne til ligeså stor en eksportsucces. Og selvom der er styr på dette års nissepar er der stadig ikke tid til at nyde en is i sommervarmen, for allerede nu er Rikki Tikki sammen med designeren af nisserne Etly Klarborg ved at brainstorme på hvordan Årets Nissepar 2014 skal se ud.